钦定古今图书集成/历象汇编/岁功典/第066卷 > 二郎神〈七夕〉 柳永
## 钦定古今图书集成/历象汇编/岁功典/第066卷 > 二郎神〈七夕〉 柳永

炎光谢过，暮雨芳尘轻洒。乍露冷、风清庭户，爽天如
水，玉钩遥挂。应是星娥嗟久阻，叙旧约、飙轮欲驾。极
目处、微云暗渡，耿耿银河高泻。　闲雅。须知此景，古
今无价。运巧思、穿鍼楼上女，抬粉面、云鬟相亚。钿合
金钗私语处，算谁在、回廊影下。愿天上人间，占得欢
娱，年年今夜。